کوثر چاندپوری

حکیم سید علی کوثر المعروف کوثر چاندپوری (پیدائش: 8 اگست 1900ء - وفات: 13 جون، 1990ء) بھارت سے تعلق رکھنے والے اردو زبان کے معروف افسانہ نگار، ناول نگار، ماہرِ غالبیات اور مزاح نگار اور مستند حکیم تھے۔ انھوں نے مختلف موضوعات پر 137 کتب تصنیف و تالیف کیں۔

 حالات زندگی 
کوثر چاندپوری 8 اگست 1900ء کو چاندپور، بجنور، اتر پردیش، برطانوی ہندوستان میں پیدا ہوئے۔ ان کا گھرانہ ہندوستان کے نامور حکما میں شمار کیا جاتا تھا۔ ان کے والد کا نام حکیم سید علی مظفر چاندپور کے نامور معالج تھے۔ کوثر کے دادا حکیم سید منصور زمیندار ہونے کے ساتھ حاذق حکیم بھی تھے۔رشید انجم، کوثر چاند پوری (مونوگراف)، قومی کونسل برائے فروغ اردو زبان، نئی دہلی، 2019ء، ص 2 کوثر نے چاندپور کے دو ممتاز اساتذہ میاں جی عبد العزیز اور منشی سلیم اللہ سے اردو اور فارسی کی تعلیم حاصل کی۔ حکمت کی تعلیم اپنے والد کے زیر سایہ حاصل کی۔کوثر چاند پوری (مونوگراف)، ص 4 کوثر چودہ سال کی عمر میں 1914ء کے اوائل میں ریاست بھوپال بھیج دیے گئے جہاں کا داخلہ آصفیہ طبیہ کالج میں ہو گیا۔کوثر چاند پوری (مونوگراف)، ص 6 تعلیم سے فراغت کے بعد بھوپال کے یونانی شفا خانے میں انھیں ملازمت مل گئی۔ 1914ء سے 1955ء تک 41 سال انھوں نے بھوپال میں بحیثیت افسر الاطبا شفاخانوں کی نگرانی کے فرائض انجام دیے۔ 1962ء میں حکیم عبد الحمید مالک ہمدرد درواخانہ نے انھیں دہلی بلوا کر ہمدرد نرسنگ ہوم کی ذمہ داریاں تفویض کیں۔ انھیں اردو کے اہم افسانہ نگاروں میں شمار کیا جاتا ہے۔ انھوں نے 1922ء سے افسانے لکھنا شروع کیے۔ 1929ء میں ان کا پہلا افسانوی مجموعہ دلگداز افسانے شائع ہوا جس میں کل سولہ افسانے شامل تھے۔ ان کا دوسرا افسانوی مجموعہ دنیا کی حور 1930ء میں شائع ہوا۔ تیسرا افسانوی مجموعہ ماہ و انجم 1937ء میں عالمگیر بک ڈپو نے شائع کیا۔ ایک اندازے کے مطابق انھوں نے اپنی زندگی میں دیڑھ ہزار کے قریب افسانے لکھے جو مختلف جرائد و رسائل میں شائع ہوتے رہے اور بعد ازاں مجموعوں کی شکل میں اشاعت پزیر ہوئے۔کوثر چاند پوری (مونوگراف)، ص 31

 تصانیف 
 جہانِ غالب
 دلگداز افسانے (افسانے، 1929ء)
 دنیا کی حور (افسانے، 1930ء)
 ماہ و انجم (افسانے، 1937ء)
 شعلۂ سنگ
 موجز القانون (چب کے موضوع پر عربی سے ترجمہ، 1980ء، ترقی اردو بیورو نئی دہلی)
 مہکتی بہاریں
 دیدۂ بینا (مضامین)
 دانش و بینش (مضامین، 1975ء، اتر پردیش اردو اکادمی)
 فکر و شعور (مضامین، 1981ء، اتر پردیش اردو اکادمی)
 سب کی بیوی (ناول)
 راکھ اور کلیاں (ناول)
 اغوا (ناول)
 محمد بیرم خان ترکمان
 دلچسپ افسانے
 چوہیا بیگم
 چالاک مرغا
 آوازوں کی صلیپ
 کارواں ہمارا
 اشک و شرر
 توڑ دو زنجیریں (1951ء، ناول)
 پیاسی جوانی (1955ء، ناول)
 ہنی مون (1955ء، ناول)
 مسکراتی زندگی (1964ء، ناول)
 عشق نہ دیکھے (1965ء، ناول)
 پتھر کا گلاب (1968ء، ناول)
 مرجھائی کلیاں (ناول)
 مسکراہٹیں (مزاح)
 شیخ جی (مزاح)
 موجِ کوثر (مزاح)
 نوک جھوک (مزاح)
 خندۂ دل (مزاح)
 جادو کا خزانہ
 رات سورج

 کوثر چاندپوری کے فن و شخصیت پر شائع ہونے والی کتب و تحقیقی کام 
 کوثر چاندپوری شخصیت اور فن، مقالہ برائے پی ایچ ڈی، مقالہ نگار: نازنین خان، برکت اللہ یونیورسٹی بھوپال، 2001ء
 کوثر چاند پوری (مونوگراف)، رشید انجم، قومی کونسل برائے فروغ اردو زبان، نئی دہلی، 2019ء

 وفات 
کوثر چاندپوری 13 جون 1990ء کو دہلی، بھارت میں وفات پا گئے۔ وہ دہلی میں جامعہ ملیہ اسلامیہ کے قبرستان میں آسودہ خاک ہیں۔کوثر چاند پوری (مونوگراف)، ص 48

 مزید دیکھیے 
 طب یونانی
 بھارت میں طب یونانی

 حوالہ جات 

زمرہ:1900ء کی پیدائشیں
زمرہ:1990ء کی وفیات
زمرہ:13 جون کی وفیات
زمرہ:بھارتی افسانہ نگار
زمرہ:یونانی اطبا
زمرہ:بھارت میں طب یونانی
زمرہ:دہلی میں وفات پانے والی شخصیات
زمرہ:اردو افسانہ نگار
زمرہ:بھارتی مرد ناول نگار
زمرہ:اردو ناول نگار
زمرہ:بیسویں صدی کے بھارتی افسانہ نگار
زمرہ:بھارت کے اردو مصنفین
زمرہ:مسلم مصنفین
زمرہ:بیسویں صدی کے بھارتی مرد مصنفین
زمرہ:بیسویں صدی کے ناول نگار
زمرہ:بھارتی مزاح نگار
زمرہ:ضلع بجنور کی شخصیات